ག་
ཆུང་བཀོད། །མཁའ་འགྲོ་བཀའ་སྐྱོང་ཚོགས་ལ་བཟོད་པར་གསོལ། །དེ་ནས་འཛབ་བསྟོད་ནི། ཨེ་མ་
ཧོ། ཐུགས་ཀར་པདྨ་འདབ་བརྒྱད་དབུས། །སྐྱེ་མེད་ཡི་གེ་ཨ་དཀར་ལ། །འགག་མེད་
སྔགས་འཛབ་འཕྲོ་འདུས་བསྐོར། །གཉིས་མེད་རིག་པའི་ཀློང་དུ་འབུལ། །རང་རིག་
རང་ཤར་དངོས་གྲུབ་སྩོལ། །དེ་ནས་སྨན་ཆང་གི་ཤོག་ཆུང་ལ། ལྟ་དགོངས་ཀྱི་ལུང་མནོས་ལ་
འདི་བཞིན་གྱེར་རོ། །བསྭོ་ཨཱོྃ་བ་བཱ་དེ་ན་ར་ས་ཡ་ན་གཡུ་འབྲང་བདུད་རྩི་བསྭོ་ཐཱ། །ཨོཾ་
རང་ལུས་འབྱུང་འདུས་ཞལ་བུ་རུ། མ་རིག་བདུད་འཇོམས་རང་རིག་ཡེ་ཤེས་
རྩི། །རང་འབྱུང་བདུད་རྩི་རྣམ་དག་འབྲུ་ཡི་བཅུད། །འཆི་མེད་སྐྱེས་བཙན་ར་ས་ཡ་
ནའི་མཆོག །གཉུག་མའི་ངང་རྒྱུན་བདུད་རྩིའི་ཟིལ་ཐིགས་འདི། །ཆ་ལུགས་ལྔ་ལྡན་
ཕྱག་རྒྱས་བླངས་ནས་ཀྱང་། །མི་རྟོགས་སྤྲོས་བྲལ་བློ་འདས་ངང་དུ་འབུལ། །ལྟ་
དགོངས་མངོན་དུ་གྱུར་པའི་དངོས་གྲུབ་སྩོལ། །གཡུ་འབྲང་བདུད་རྩི་ཨ་ཧེ་ཧོ། ཞེས་
བརྗོད་ལ་ཁ་བསྐང་ལ་སོགས་ཀྱིས་ཕུད་འབུལ་ལོ། །དེ་ནས་དངོས་གྲུབ་བླངས་པ་ནི། ཨ་ནི་སྐྱེ་མེད་
བོན་གྱི་སྐུ། །ཨོཾ་ནི་འགག་མེད་རྫོགས་པའི་སྐུ། །ཧཱུཾ་ནི་གཉིས་མེད་སྤྲུལ་པའི་སྐུ། །སྐུ་
གསུམ་ལྷུན་གྲུབ་མཆོག་གི་དངོས་གྲུབ་སྩོལ། །ཨ་ཨཱོྃ་ཧཱུཾ། ཞེས་སྐུ་གསུང་ཐུགས་ཀྱི་ངོ་བོ་ཡི་
གེ་འབྲུ་གསུམ་གནས་གསུམ་དུ་ཐིམ་པས་རང་ཉིད་སྐུ་གསུང་ཐུགས་ཀྱི་ངོ་བོར་གྱུར་བར་བསམ་ལ་
་
54

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
བདུད་རྩིར་རོལ། ལྷག་མ་དམིགས་མེད་དུ་བསྔོ། དེ་ནས་ཚོགས་ཀྱི་ཤོག་ཆུང་ལ། སྣང་སྲིད་སྣོད་
བཅུད་འཁོར་འདས་ཀྱི་བོན་ཐམས་ཅད་ཡེ་ནས་གཞི་མེད་རྩ་བྲལ་དུ་གནས་ལ་སྦྱང་མི་དགོས། ཡེ་
ནས་རང་བཞིན་ལྷུན་གྲུབ་ཏུ་གནས་པ་ལ་སྤེལ་མི་དགོས། ཐམས་ཅད་བོན་སྐུ་ཡོ་ལང་ལ་བྱིན་གྱིས་
བརླབས་མི་དགོས་ཏེ། བློ་ཆུང་རྣམས་ཀྱི་བློ་མི་ཁེངས་པས། དང་པོ་སྦྱང་བ་ནི། བདག་ཉིད་ཡི་དམ་
དུ་གསལ་བའི་ངང་ལས། རཾ་ཡཾ་མཾ་གསུམ་འཕྲོས། ཚོགས་གཏོར་གྱི་དངོས་འཛིན་
ཐམས་ཅད་སྦྱངས་ནས། འགག་མེད་མཐའ་བྲལ་གྱི་ངང་ལ་གནས་པ། སྤེལ་བ་ནི། ཨ་
ༀ་ཧཱུྃ་གསུམ་འཕྲོས། ཨ་ལས་སྣོད་ཡངས་དོག་མེད་པ་ནམ་མཁའི་རང་བཞིན་
ཅན། མུ་མེད་འབྱམས་ཡས་སུ་གནས་པ། ཨཱོྃ་ལས་བཅུད་ཀྱི་ཕྱི་ནང་འཁོར་འདས་
ཐམས་ཅད་མ་རྩལ་ལྷུན་རྫོགས་སུ་གནས་པ། ཧཱུཾ་ལས་དེ་རྣམས་ཀྱང་སྣང་ལ་དངོས་པོ་
མེད་པ། ཆུ་ཟླའི་དཀྱིལ་འཁོར་ལྟར་གསལ་བ། བྱིན་གྱིས་བརླབ་པ་ནི། ཨ་ཨཱོྃ་ཧཱུཾ། ཨ་ལས་
དྭངས་མ། ཕྱི་ལྟར་ན་སྣང་གྲགས་མཆོད་པའི་བྱེ་བྲག་ནམ་མཁའ་གང་བ། ནང་ལྟར་
ན་ཁམས་གསུམ་ལྷ་དང་། གསང་བ་ལྟར་ན་ཡུལ་ཤེས་དབྱེར་མེད་ཀྱི་མཆོད་པ་ཆེན
པོར་གྱུར་ནས། སྐྱབས་གནས་ཀུན་ལ་ཕུལ་བས། བདག་གཞན་རྣམས་ཀྱི་ཚོགས་
གཉིས་རྫོགས། ཨཱོྃ་ལས་ཁུ་བ་ཟག་མེད་བདུད་རྩི་རྒྱ་མཚོ་ཡེ་ཤེས་ཀྱི་འོད་ཟེར་འཕྲོ་
བར་འགྱུར་ནས། བཀའ་སྐྱོང་སྲུང་མ་རྣམས་ཀྱི་ཐུགས་དམ་བསྐང་ནས། ལམ་གྱི་བར་
ཆོད་སེལ་ཞིང་དགེ་བའི་སྡོང་གྲོགས་མཛད་པ། ཧཱུཾ་ལས་རྩིགས་མ་ཁམས་གསུམ་
སེམས་ཅན་རྣམས་ཀྱི། རང་གི་འདོད་དགུ་ཟད་པ་མེད་པར་གྱུར་ནས་ཅི་འདོད་ཡིད་
བཞིན་ནི་འཕྲད་ཅིང་དགོས་འདོད་རེ་བ་བསྐང་བར་གྱུར། དེ་ནས་ཚོགས་ལ་སྤྱན་དྲངས་
ཤིང་བྱིན་དབབ་སྟེ། ཨེ་མ་ཧོ། སྐྱེ་འགག་མཐའ་བྲལ་བདེ་ཆེན་བོན་དབྱིངས་ནས། །བླ་
མ་ཡི་དམ་མཁའ་འགྲོ་བོན་སྐྱོང་ཚོགས། །རང་བཞིན་ཡེ་ནས་གཤེགས་བཞུགས་མི་
མངའ་ཡང་། །འགྲོ་བའི་དོན་དུ་སྤྱན་འདྲེན་སྐུ་བཞེངས་ལ། །སྣང་སྲིད་སྣོད་བཅུད་
55

བོན་དང་ཞང་ཞུང་ཤེས་རིག་དཔེ་ཚོགས།
ཚོགས་ཀྱི་རང་བཞིན་དུ། །ཐུགས་རྗེའི་བྱིན་གྱིས་རླབས་ཕྱིར་བཞེས་སུ་གསོལ། །དེང་
གི་སྒྲུབ་གནས་ཚོགས་ཁང་གཞལ་ཡས་འདིར། །མཁའ་སྤྱོད་བདེ་ཆེན་གནས་སུ་བྱིན་
གྱིས་རློབས། །འདིར་ཚོགས་སྐལ་ལྡན་མཆེད་ལྕམ་འཁོར་བཅས་རྣམས། །རིག་འཛིན་
༧?
སེམས་དཔའ་སེམས་མར་བྱིན་གྱིས་རློབས། །ལོངས་སྤྱོད་ཚོགས་ཀྱི་འཁོར་ལོ་རྒྱ་ཆེན་
འདི། །བདུད་རྩི་འོད་ཟེར་འབར་བར་བྱིན་གྱིས་རློབས། །ཞལ་ཟས་ཚོགས་ལ་བྱིན་
ཆེན་ཕབ་ནས་ཀྱང་། །མཆོག་ཐུན་དངོས་གྲུབ་མ་ལུས་བསྩལ་དུ་གསོལ། །ཨ་ཨོཾ་
ཞེས་བྱིན་དབབ། དེ་ནས་བསྒྲལ་བ་བྱ་སྟེ། ལྟ་དགོངས་ཀྱི་གདེང་བསྐྱེད་ལ། ༀ་ཡེ་ནས་རང་
ལུས་མཁའ་དབྱིངས་ཚོགས་གཞོང་དུ། །གདོད་ནས་རང་ཤར་ཡེ་ཤེས་ཚོགས་མཆོད་
བཤམས། །གཉིས་མེད་ཟུང་འཇུག་བདེ་སྟོང་ཚོགས་སུ་སྦྱོར། །དེ་ལྟར་མ་རྟོག་གཉིས་
འཛིན་འཁྲུལ་པ་ཡི། །ཁམས་གསུམ་རྒྱུ་དྲུག་སེམས་ཅན་མ་ལུས་པ། །རྟོགས་པས་
བདག་བསྒྲལ་གྲུབ་པས་གཞན་བསྒྲལ་བའི། །སེམས་ཉིད་ཡེ་སངས་རྒྱས་པའི་དབལ་
ཕུར་གྱིས། །རྒྱུ་དྲུག་འཁོར་བ་མྱ་ངན་འདས་པར་སྒྲོལ། །ཁམས་གསུམ་སེམས་ཅན་སྐུ་
གསུམ་ཀློང་དུ་སྒྲོལ། །ལུས་ངག་ཡིད་གསུམ་སྐུ་གསུང་ཐུགས་སུ་སྒྲོལ། །ཡུལ་ཤེས་མ་
ལུས་སྣང་སྟོང་ཚོགས་སུ་སྒྲོལ། །འཁོར་འདས་རོ་གཅིག་ངང་དུ་བསྒྲལ་ནས་
ཀྱང་། །གཉིས་མེད་མཉམ་པ་ཆེན་པོའི་ཚོགས་མཆོད་འབུལ། །སྤྲོས་བྲལ་བདེ་ཆེན་
མཆོག་གི་དངོས་གྲུབ་སྩོལ། །ཨ་ཨཱོྃ་ཧཱུཾ་མུ་ཡེ་ཧ་ར་སད་ཟུར་ནམ་དེ་ཤོ་ཐིམ་ཐིམ་ཡེ་
སྭཱཧཱ། ཞེས་ཚོགས་བསྒྲལ། ཚོགས་ཀྱི་དང་པོ་མཆོད་པ་ནི་གཞུང་ནས་གསལ། གཞུང་གི་མཆོད་པ་
འབུལ། བར་ལ་བཤགས་པ་ནི། ཚིག་དོན་སྤྲད་ལ་བཤགས་ཏེ། ན་མོ་བླ་མ་ཡི་དམ་མཁའ་འགྲོ་
བོན་སྐྱོང་ཚོགས། །ཀ་དག་ཀློང་ནས་རང་བཞིན་དགོངས་སུ་གསོལ། །བདག་ཅག་སྒྲུབ་
གཤེན་ཐེག་ཆེན་སྒོར་ཞུགས་ནས། །ལྟ་དགོངས་དོན་དང་འགལ་བ་མཐོལ་ལོ་
བཤགས། །གནས་ལུགས་ཡེ་ནས་བརྗོད་མེད་མཐའ་བྲལ་ལ། །དེ་ལྟར་མ་རྟོགས་ཚིག་
56

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
གི་མཐའ་ལ་ཞེན། །ལྟ་བ་ཁ་ཁྱེར་གཟའ་གཏད་བློ་ཡུལ་བཟུང་། །ལྟ་མེད་དོན་དང་
འགལ་བ་མཐོལ་ལོ་བཤགས། །གནས་ལུགས་ཡེ་ནས་བསྒོམ་མེད་རང་གྲོལ་
ལ། །བསྒོམ་བྱ་སྒོམ་བྱེད་དངོས་པོ་མཚན་མར་བཟུང་། །བྱིང་རྒོད་གསལ་འགྲིབ་
ཉམས་རྟོགས་རོ་ལ་ཞེན། །བསྒོམ་མེད་དོན་དང་འགལ་བ་མཐོལ་ལོ་བཤགས། །གནས་
ལུགས་ཡེ་ནས་བྱར་མེད་ལྷུག་པ་ལ། །གཟུང་འཛིན་འཁྲུལ་བའི་འཁོར་འདས་བླང་
དོར་ཕྱེས། །ཆད་བྱས་ཚུལ་འཆོས་རྩོལ་སྒྲུབ་འདོད་པས་བཅིངས། །བཅོས་མེད་དོན་
དང་འགལ་བ་མཐོལ་ལོ་བཤགས། །གནས་ལུགས་ཡེ་ནས་སྐུ་གསུམ་ལྷུན་རྫོགས་
ལ། །རང་ཆས་མ་རྟོགས་ད་བཟོད་འགྲུབ་ཏུ་རེ། །བདག་གཞན་གཉིས་ཀྱི་རེ་དོགས་
གཉིས་འཛིན་བཅས། །མཐར་ཕྱིན་དོན་དང་འགལ་བ་མཐོལ་ལོ་བཤགས། །གཞན་
ཡང་ཁས་བླངས་ཆག་ཉམས་འགལ་འཁྲུལ་རྣམས། །ལོངས་སྤྱོད་ཚོགས་ཀྱིས་བསྡུས་
ཤིང་བཤགས་པར་འབུལ། །མཉམ་ཉིད་ངང་དུ་བཟོད་པར་བཞེས་ནས་ཀྱང་། །དྲི་མེད་
ཚངས་པ་ཚོགས་ཀྱིས་དངོས་གྲུབ་སྩོལ། །དེ་ནས་ཐ་མ་བསྟབ་སྟེ། ལས་ཚོགས་ཕུད་སྦྱར་
ལ། ཨེ་མ་རིག་ལོག་རྟོག་བསྒྲལ་བའི་ཚོགས་རྣམས་ཀུན། །ཟག་མེད་ཡེ་ཤེས་བདུད་རྩི་
སྦྱར་ནས་ཀྱང་། །འཁོར་འདས་དབྱེར་མེད་རོལ་བའི་ཞལ་དུ་བསྟབ། །བོན་སྐུ་ཀུན་ཏུ་
བཟང་པོའི་ཞལ་ཕྱེས་ཤིག །རྒྱུ་འབྲས་བདེན་རྫུན་རེ་དོགས་ཚོགས་རྣམས་
བསྟབ། །ལོངས་སྐུ་གསང་བ་འདུས་པའི་ཞལ་ཕྱེས་ཤིག །ལྷ་བདུད་ཕན་གནོད་བཀག་
སྒྲུབ་ཚོགས་རྣམས་བསྟབ། །སྤྲུལ་སྐུ་ཚེ་དབང་རིག་འཛིན་ཞལ་ཕྱེས་ཤིག །སྐྱེ་ཤི་འདི་
ཕྱི་གཉིས་འཛིན་ཚོགས་རྣམས་བསྟབ། །རིགས་ལྔ་མཁའ་འགྲོ་རྣམས་ཀྱི་ཞལ་ཕྱེས་
ཤིག །འབྱུང་དུག་ཕུང་པོ་དངོས་འཛིན་ཚོགས་རྣམས་བསྟབ། །བརྒྱུད་པའི་བླ་མ་
རྣམས་ཀྱི་ཞལ་ཕྱེས་ཤིག །བཀའ་གཏེར་མན་ངག་རྒྱུན་ཆད་ཚོགས་རྣམས་
བསྟབ། །བཀའ་སྐྱོང་སྲུང་མ་རྣམས་ཀྱི་ཞལ་ཕྱེས་ཤིག །ཕྱི་ནང་བར་ཆད་དགྲ་
57

བོན་དང་ཞང་ཞུང་ཤེས་རིག་དཔེ་ཚོགས།
བགེགས་ཚོགས་རྣམས་བསྟབ། །མཁའ་ཀློང་དབྱིངས་སུ་རྔམ་པའི་ཞལ་ཕྱེས་
ཤིག །སྣང་སྲིད་སྣོད་བཅུད་འཁོར་འདས་ཚོགས་རྣམས་བསྟབ། །ཐམས་ཅད་སྐྱེ་མེད་
ཀློང་དུ་ཐིམ་གྱུར་ཅིག །ཨ་ཨ་ཨ། ཞེས་སྣང་བཅས་ཐམས་ཅད་སྣང་མེད་ཀློང་དུ་བསྟབ་བོ། །དེ་
ནས་བརྒྱུད་དང་འདོད་གསོལ་བྱས་ལ་ཚོགས་ཕུད་འབུལ། དངོས་གྲུབ་ཞུ་ལེན་བྱ་ཞིང་ཚོགས་ལ་
རོལ། ཚོགས་ལྷག་བསྔོ་ཞིང་གཏད་མེད་སྨོན་ལམ་བཏབ་བོ། །ཨེ་མ་ཧོ། རེ་དོགས་མཐའ་བྲལ་
ཆེན་པོའི་གཞལ་ཡས་ནས། སྐུ་གསུམ་རིག་འཛིན་བརྒྱུད་པ་དང་བཅས་པ། བདག་
ཅག་རྣལ་འབྱོར་དམ་ལྡན་གྱིས། ཚོགས་བརྒྱད་རང་གྲོལ་དམིགས་མེད་རྒྱན་གྱི་མཆོད་
སྦྱིན་དུ་ལོངས་སྤྱོད་ཅིང་། སྣང་སེམས་དབྱེར་མེད་དུ་རོལ་པས་མ་རིག་རིག་པའི་ཡེ་
ཤེས་རང་གསལ་ཏེ། རྒྱུ་འབྲས་དབྱེར་མེད་ཆེན་པོའི་ཚོགས་རྫོགས་པར་གྱུར་
ཅིག གཞི་སྐྱེ་འགག་མཐའ་བྲལ་དུ་འཁོར་འདས་ཀྱི་གཞི་རྩ་ཆོད་པར་གྱུར་
ཅིག ལམ་འགག་མེད་རང་གྲོལ་དུ་མ་བསྒྲོད་གནས་སུ་ཕྱིན་པར་གྱུར་ཅིག འབྲས་བུ་
སྐུ་གསུམ་ལྷུན་རྫོགས་སུ་སེམས་ཉིད་ཡེ་སངས་རྒྱས་པར་གྱུར་ཅིག ལྟ་བ་ལྟ་རུ་མེད་པ་
མཐའ་བྲལ་གདེང་དང་ལྡན་པར་གྱུར་ཅིག སྒོམ་པ་བསྒོམ་དུ་མེད་པར་དམིགས་མེད་
བློ་ལས་འདས་པར་གྱུར་ཅིག སྤྱོད་པ་བླང་དོར་མེད་པར་ཤུགས་འབྱུང་རྒྱ་ཡན་དུ་གྱུར་
ཅིག དམ་ཚིག་སྲུང་དུ་མེད་པར་ཡེ་སྲུང་དོན་དང་ལྡན་པར་གྱུར་ཅིག འཕྲིན་ལས་
བརྩལ་དུ་མེད་པར་དོན་གཉིས་ལྷུན་གྱིས་གྲུབ་པར་གྱུར་ཅིག བདག་དོན་དུ་ཅི་ལྟ་བ་
རྟོགས་པའི་ཡེ་ཤེས་ཤར་ནས། གཞན་དོན་དུ་ཅི་སྙེད་མཁྱེན་པའི་ཡེ་ཤེས་རྒྱས་པར་
གྱུར་ཅིག ཅེས་བརྗོད། དེ་ནས་བཀའ་སྐྱོང་བསྐུལ་ནས་གཏོར་འབུལ་ལ་འདི་སྐད་དོ། །ཨོཾ་མུ་མེད་
ནམ་མཁའ་ཡངས་པའི་གཏོར་གཞོང་དུ། །འདུལ་ཞིང་གྲངས་འདས་སྣོད་བཅུད་གཏོར་
མས་བཀང༌། །བོན་སྐུ་ཀུན་ཏུ་བཟང་པོ་ལ་སོགས་ཏེ། །དུས་གསུམ་བདེར་གཤེགས་
རྣམས་ལ་མཆོད་པ་འབུལ། །བདག་སོགས་འགྲོ་རྣམས་ཐུགས་རྗེས་བཟུང་དུ
58

ཚེ་དབང་བོད་ཡུལ་མའི་སྒྲུབ་གཞུང་དང་ཆ་ལག་བཅས་པ།
གསོལ། །དད་གུས་ལོངས་སྤྱོད་ལྡན་པའི་གཏོར་མ་འདི། །དཔོན་གསས་བླ་མ་རྣམས་ལ་
མཆོད་པ་འབུལ། །ཐུགས་རྗེས་བྱིན་རླབས་དབང་དང་དངོས་གྲུབ་སྩོལ། །འབྱུང་དུག་
ཕུང་པོ་རང་གྲོལ་གཏོར་མ་འདི། །ཡི་དམ་ཞི་ཁྲོའི་ལྷ་ཚོགས་རྣམས་ལ་འབུལ། །སྐུ་ལྔ་
རང་ལ་གསལ་བའི་དངོས་གྲུབ་སྩོལ། །དོན་ལྡན་དམ་ཚིག་ཆེན་པོའི་གཏོར་མ་
འདི། །བྱམས་མགོན་མ་སྲིང་མཁའ་འགྲོ་རྣམས་ལ་འབུལ། །མཆོག་ཐུན་དངོས་གྲུབ་
མ་ལུས་དུས་འདིར་སྩོལ། །དམ་རྫས་བདུད་རྩི་རྒྱན་ལྡན་གཏོར་མ་འདི། །བོན་སྐྱོང་
དཔལ་མགོན་སྲུང་མའི་ཚོགས་ལ་སྦྱིན། །བསྟན་པ་བསྲུང་ཞིང་བར་ཆོད་བཟློག་ཏུ་
གསོལ། །ཞི་བ་བྱམས་སེམས་ལྡན་པའི་གཏོར་མ་འདི། །ལྷ་སྲིན་སྡེ་བརྒྱད་གནས་
བདག་རྣམས་ལ་འབུལ། །གདུག་སེམས་ཞི་ཞིང་དགེ་བའི་སྡོང་གྲོགས་
མཛོད། །དམིགས་མེད་ཡོངས་ལ་ཁྱབ་པའི་གཏོར་མ་འདི། །ཁམས་གསུམ་འགྲོ་དྲུག་
སེམས་ཅན་རྣམས་ལ་བསྔོ། །འཁོར་བའི་སྡུག་བསྔལ་ཀུན་ལས་གྲོལ་ནས་ཀྱང་། །བདེ་
ལྡན་རྟོགས་པའི་འབྲས་བུ་ཐོབ་གྱུར་ཅིག །ཅེས་བརྗོད་ལ་གཏོར་མ་འབུལ། དེ་ནས་བྲོ་བརྡུང་
སྟེ། ཨེ་མ་ཧོ། ཀུན་གཞི་སྐྱེ་འགག་མེད་པའི་གསས་མཁར་ན། །མ་རིག་བསྒྲལ་བའི་རོ་
ཐོག་ཏུ། །རིག་པ་རང་གསལ་བྲོ་གར་བསྒྱུར། །སེམས་ཉིད་སྐྱེ་མེད་གླུ་དབྱངས་
ལེན། །སྐྱེ་མེད་བྲོ་གླུ་ཨེ་མ་ཧོ། །རྟོགས་ཚོགས་བསྒྲལ་བའི་རོ་ཐོག་ཏུ། །རང་ཤར་རང་
གྲོལ་བྲོ་གར་བསྒྱུར། །རང་རྩལ་འགག་མེད་གླུ་དབྱངས་ལེན། །འགག་མེད་བྲོ་གླུ་ཨེ་མ་
ཧོ། །མཐའ་བྲལ་རྟོགས་དང་ལྡན་པའི་བྲོ། །འཁོར་བཅས་ཟིལ་གྱིས་གནོན་པར་
བརྡུང་། །སྣང་བ་རྒྱན་དུ་ཤར་བའི་གར། །གང་ཡང་སྤངས་བླང་མེད་པར་
བསྒྱུར། །ཐམས་ཅད་སེམས་སུ་གདེང་པའི་གླུ། །སྨྲ་བསམ་བརྗོད་དུ་མེད་པར་་
ལེན། །སྐྱེ་འགག་མཐའ་བྲལ་བྲོ་གླུ་འདི། །བོན་སྐུར་རྩེར་ཆིབས་ཨེ་མ་ཧོ། །ཞེས་བརྡུང་
ངོ་། །དེ་ལྟར་འཛབ་དང་སྨན་ཆང་ཚོགས་མཆོད་བྲོ། །བློ་ཆུང་ཁོང་དགེ་གྲོགས་ཀྱིས་བསྐུལ་བའི་
59

བོན་དང་ཞང་ཞུང་ཤེས་རིག་དཔེ་ཚོགས།
ངོར། །བདག་འདྲ་གོ་ལམ་ཚུལ་ཁྲིམས་རྒྱལ་མཚན་གྱིས། །རྨོངས་པ་རྣམས་ཀྱི་ཕྱིར་དུ་གཞན་དང་ཆ་
མཐུན་ཤོག་ཆུང་བཀོད། །བཀའ་ལ་ར་ཆོད་གྱུར་པའི་ཉེས་འགལ་རྣམས། །བླ་མ་ཡི་དམ་མཁའ་འགྲོ་
སྲུང་མ་དང༌། །མཁས་གྲུབ་གོང་མ་རྣམས་ལ་མཐོལ་ལོ་བཤགས། །དགེ་བས་འགྲོ་ཀུན་བདེ་ཆེན་ས་
ཐོབ་ཤོག །བཀྲ་ཤིས།
60

ཚེ་དབང་བོད་ཡུལ་མའི་